MOWAG Piranha

**Piranha** er en familie pansrede personellkjøretøy i tre generasjoner med utførelser fra 4×4 til 10×10, fra sveitsiske MOWAG.  Den første prototypen sto ferdig i 1972, og det første produksjonskjøretøyet sto ferdig i 1976.

Kjennetegn ved typen er uavhengig hjuloppheng, motoren framme til høyre, føreren framme til venstre, mannskapsrom bak, amfibiske egenskaper og modulær oppbygging.  

## Historie
MOWAG tok fram Piranha på 1970-tallet for å få en kjøretøyfamilie til forskjellige roller som delte mange komponenter.  Den første prototypen sto ferdig i 1972, og navnet Piranha fulgte.  I 1976 sto den første produksjonsvogna ferdig.

General Motors Canada har bygget 491 6x6-utgaver for canadiske styrker og 758 8x8-utgaver for det amerikanske marinekorpset.  Den amerikanske hæren og Australia overtok noen kjøretøyer fra marinekorpset.  De canadiske kjøretøyene finnes i tre utgaver; *Cougar*, *Grizzly* og *Husky*.  Cougars rolle er ildstøtte, Grizzlys rolle er pansret personellkjøretøy og Husky er bergningsvogn.  Cougar har blitt trukket ut av aktiv tjeneste (fra 1999) og brukes bare av reservestyrker.  De canadiske og amerikanske ordrene ledet senere til en amerikansk-støttet bestilling for Saudi-Arabias nasjonalgarde (heimevern).

Piranha produseres også i Chile, opprinnelig av Industries Cordoen, men i 1991 ble produksjonslisensen overdratt til FAMAE.

Fra 1991 ble Piranha 8x8 også lisensprodusert av GKN Defence (senere Alvis Vickers) i Storbritannia, i henhold til en avtale fra året før.  Disse kjøretøyene er solgt til Saudi-Arabia og Oman.

Tredje generasjon Piranha, kalt Piranha III, kom tidlig i 1996.  I 1999/2000 fikk Danmark levert 22 8x8-kjøretøyer, 20 av dem produsert av Falck-Schmidt i Odense.  2 av disse var kommandovogner, 2 var bergningsvogner og resten var PPKer.  I juni 2003 bestilte danskene 22 kjøretøyer til, 11 PPKer og resten ambulanser.

I 1999 bestilte Irland 40 kjøretøyer, hvorav 4 var kommandovogner, 1 var bergningsvogn og en var ambulanse.  25 vogner til ble bestilt i 2003.  

I 2000 bestilte New Zealand 105 kjøretøyer for å erstatte M113.  Spania bestilte 18 kjøretøyer for marineinfanteriet sitt.

Piranha er i tjeneste i Australia, Chile, Danmark, Ghana, Irland, New Zealand, Oman, Qatar, Saudi-Arabia, Sierra Leone, Sveits og Sverige (Piranha IIIC 10x10 radarvogn og kommandovogn).  I tillegg er den i tjeneste med navnet LAV og Stryker i det canadiske og amerikanske militæret.  Fram til 2004 var 8&nbsp;000 eksemplarer solgt.

## Teknisk
4x4-utgaven kan bevæpnes med opp til 20 mm kanon i tårn.

6x6-utgaven kan leveres med forskjellige typer tårn med opp til 90 mm kanon. Det sveitsiske forsvaret har bl.a denne typen i tjeneste med tårn fra norske Kværner Eureka med doble TOW-missiler, kalt .

8x8-versjonen kan utrustes med en mengde forskjellige tårn og våpensystemer, inkludert Euromissile Mephisto panserverntårn med fire Euromissile HOT-missiler, 90 mm kanontårn, 105 mm kanontårn og rakettkastere.

## Varianter

* 6 hjul:
** AVGP &ndash; *Armoured Vehicle General Purpose*, kjøpt av Canada
* 8 hjul:
** Coyote Reconnaissance Vehicle &ndash; oppklaringskjøretøy, kjøpt av Canada
** LAV II
** LAV 25 &ndash; med 25 mm maskinkanon for det amerikanske marinekorpset
** ASLAV &ndash; australsk variant
** LAV-m
** LAV-AT
** LAV-log
** LAV-c2 (C Square)
** LAV III &ndash; kanadisk variant
** Stryker &ndash; variant for den amerikanske hæren

## Eksterne lenker
* 
* Danish Army Vehicles (engelsk)
* Federation of American Scientists (FAS) (engelsk)